**‏יום חמישי 28 נובמבר 2024**

**‏כ"ז חשון תשפ"ה**

**קול קורא להגשת מועמדות לתוכנית**

**השגרירים של קרן שלם**

1. **רקע ורציונל**

תחום פיתוח ידע בקרן שלם צועד לעבר טרנספורמציה דיגיטלית החל משנת 2020.

מימושם של החזון והאג'נדה של קרן שלם, נעשה גם באמצעות טכנולוגיה, חדשנות ואמצעים דיגיטליים וזאת כחלק משמעותי מצמיחה ושינוי.

לקרן שלם יש כיום מגוון רחב של מענים דיגיטליים וסביבות מקוונות שפותחו על ידי קרן שלם ומשרד הרווחה והביטחון החברתי יחד עם מגוון שותפים.

 המענים מיועדים לשני קהלים על פי החלוקה הבאה :

| **מקבלי שירותים** | **נותני שירותים** |
| --- | --- |
| [שלם בשבילכם](https://shalem.bidudi.co.il/) | [וי-ג'וב](https://www.kshalem.org.il/knowledge_area/video-modeling-for-instructors-and-caregivers/) |
| [זוזו – ביחד בשבילכם](https://zuzuspecialoly.kshalem.org.il/) | [אלימות מילולית](https://www.kshalem.org.il/knowledge_area/%D7%90%D7%9C%D7%99%D7%9E%D7%95%D7%AA-%D7%9E%D7%99%D7%9C%D7%95%D7%9C%D7%99%D7%AA/) |
| [לילך – בריאות האשה](https://www.kshalem.org.il/home-page-funds/) | [הנגשת הזקנה](https://www.kshalem.org.il/knowledge_area/%D7%AA%D7%9B%D7%A0%D7%99%D7%AA-%D7%9C%D7%94%D7%A0%D7%92%D7%A9%D7%AA-%D7%94%D7%96%D7%A7%D7%A0%D7%94-%D7%95%D7%94%D7%94%D7%96%D7%93%D7%A7%D7%A0%D7%95%D7%AA/) |
| [תראו אותי](https://lilach.kshalem.org.il/seeme/story.html) | [ארוחה זה לא רק אוכל](https://www.kshalem.org.il/knowledge_area/%D7%90%D7%A8%D7%95%D7%97%D7%94-%D7%96%D7%94-%D7%9C%D7%90-%D7%A8%D7%A7-%D7%90%D7%95%D7%9B%D7%9C/) |
| [מילון נגיש](https://milonagish.kshalem.org.il/) | [מבט אחר](https://www.kshalem.org.il/knowledge_area/experience-different-look/) |
| [גילוי מוקדם של סרטן השד](https://www.kshalem.org.il/knowledge_area/breast-cancer-season/) | [השיחה הטובה -לעו"סים,](https://conversation.kshalem.org.il/) |
|  | [הבשורה המרה](https://www.kshalem.org.il/knowledge_area/bitter-news/) |
| **פרוייקטים בפיתוח** | **פרוייקטים בפיתוח** |
| תזונה בריאה | מעבר לאתגר – התנהגות מאתגרת ומסכנת |
| שני - בריאות השן והפה | עיצוב סביבה  |
| רואים עולם | השיחה הטובה – צוותים, רופאי נשים |
| הכסף שלי | הדרכת זוגות לקראת נישואין וטבילה במקווה |

תכנית ה"שגרירים" של קרן שלם נועדה לספק לצוותי המוגבלויות ברשויות המקומיות ולמנהלי מסגרות שירותים לאנשים עם מוגבלות מידע מקיף על התכניות והפרויקטים המקוונים של הקרן. המטרה היא לחשוף ולהנגיש את המידע והכלים שפותחו על ידי הקרן פנים אל פנים, בצורה פרואקטיבית, בשיטת הפוש (Push), על מנת להבטיח שהמידע יגיע ישירות לגורמים הזקוקים לו, במקום להמתין שהם יחפשו אותו בעצמם (שיטת הפול - Pull). במסגרת התכנית, שגרירים מטעם הקרן יעברו בין הרשויות המקומיות יפרסו את מגוון התוכניות ויספקו הסבר מעמיק על כל אחת מהן ומתן כלים וידע להטמעת הפרויקטים בצורה מותאמת ביותר עבור קהילות היעד.

**מתוצרים הקיימים על "מדף" אתר הקרן,**

**יהפכו התוכניות למוצר צריכה בסיסי בכל מסגרת!**

1. **מדוע דווקא סטודנטים ?**

הכשרת סטודנטים לעבודה סוציאלית או לחינוך מיוחד במוסדות האקדמיים כ "שגרירי" קרן שלם היא מהלך המשלב פיתוח מקצועי ותרומה לקהילה. הסטודנטים יביאו ידע תיאורטי עדכני, מוטיבציה ואנרגיה, והשתתפותם בתכנית תאפשר להם :

* להעמיק את ההיכרות עם תחום המוגבלות והמחלקות לשירותים חברתיים
* להיחשף לקרן שלם והשירותים הניתנים על ידה לנותני שירותים ומקבלי שירותים עם מוגבלות בקהילה.
* לחבר את הידע האקדמי לשטח ולהתמודד עם אתגרים מעשיים, ובכך לתרום למקצועיות שלהם ולעודד שילובם העתידי בתחום המוגבלויות.
* שיתוף של סטודנטים יסייע להפיץ את המידע בצורה רחבה מזו הקיימת כיום ולקדם את המודעות לתכניות השונות, ובכך לתרום לרווחת אנשים עם מוגבלות ברמה המקומית והארצית.
1. **דרישות סף - מי יכול להגיש מועמדות לתכנית?**
2. סטודנט.ית בשנה השלישית לתואר ראשון או במהלך לימודי תואר שני, באחד מהתחומים הבאים: חינוך מיוחד, עבודה סוציאלית, ריפוי בעיסוק או קלינאות תקשורת.
3. ממוצע ציונים בגובה 85 ומעלה. (יש להציג גיליון ציונים של שנה א'+ב')
4. ניסיון קודם בהדרכה ועמידה מול קהל, יכולת ביטוי גבוהה
5. אוריינות דיגיטלית גבוהה.
6. יכולת ניידות עצמאית והגעה לרשויות המקומיות שבמחוז מרכז (בין גדרה עד חדרה)
7. בעל.ת מחשב נייד אישי לטובת ביצוע המשימות הנדרשות בפרוייקט.
8. בעל.ת פלאפון נייד אישי שיעמוד לרשותו לטובת ביצוע המשימות הנדרשות בפרוייקט. הסטודנט.ית משתמש בתוכנת וואטצאפ להעברת הודעות.
9. **תינתן עדיפות למועמדים הבאים**
10. תינתן עדיפות לסטודנטים לתואר ראשון במסלולים שנכתבו בסעיף ג'1, עם **התמחות בתחום המוגבלויות/שיקום**
11. תינתן עדיפות לסטודנטים **לתואר שני** במסלולים שנכתבו בסעיף ג'1, **עם התמחות בתחום המוגבלויות/שיקום.**
12. תינתן עדיפות לסטודנטים המתגוררים במקור/בית המשפחה ביישובי העוטף.
13. תינתן עדיפות לסטודנטים שיש להם בן משפחה עם מוגבלות המוכרת על ידי מינהל המוגבלויות במשרד הרווחה והביטחון החברתי ואשר מקבל שירותים בקהילה.
14. **מה נדרש מהשגריר.ה**
15. קבלת הכשרת מטעם הצוות המקצועי של הקרן להיכרות עם הקרן ועם מגוון הנושאים שצויינו בסעיף א'.
16. תיאום מפגשי הדרכה עם 15 רשויות במחוז מרכז (מרחב גדרה עד חדרה).

 ההדרכה תינתן לצוותי עו"סים בתחום המוגבלויות במחלקות לשירותים חברתיים ולמנהלי

 מסגרות וצוותים מקצועיים במסגרות הנותנות שירותים לאנשים עם מוגבלות ברשות.

 (ההערכה היא שמספר המשתתפים במפגשי ההדרכה כ- 20 איש)

1. הגעה לרשויות למתן ההדרכה. היקף ההדרכה הוא בן 3 שעות שעון.
2. מילוי דיווח לאחר כל הדרכה.
3. השתתפות בישיבות עדכון תקופתיות עם מנהלת התכנית מטעם קרן שלם.
4. ההערכה היא כי השגריר יצטרך להשקיע כ- 140 שעות לטובת המיזם.

עלות הנסיעות, זמן הנסיעות, חניות וכו' מגולמות בגובה המענק.

תיתכן חריגה של 5% מהשעות המתוכננות ללא תגמול נוסף.

1. הפרוייקט ילווה במחקר הערכה שיבנה על ידי מכלול – יחידת המחקר של קרן שלם.

השגריר יהיה שותף לביצועו.

להלן הפירוט :

| רכיב | פירוט | מס שעות מוערך |
| --- | --- | --- |
| תשתיות ופעולות רוחב | מפגש היכרות עם קרן שלם | 1.5 |
| מפגשי הדרכה על התוכניות המקוונות | 4.5 |
| ישיבות צוות תקופתיות (אחת לרבעון) | 8 |
| ישיבת הצגת ממצאים מחקר הערכה | 1.5 |
| שעות לטובת שאלות, אימיילים ועוד | 22.5 |
| סה"כ | 38 |
| הדרכה ברשויות | תיאום והכנה מול כל רשות  | 2 |
| שעות נסיעה למפגש הדרכה הלוך וחזור ממרכז הארץ | 1.5 |
| הדרכה ברשות | 3 |
| סה"כ ברשות | 6.5 |
| סה"כ לפי מס' רשויות 15 רשויות | 97.5 |
|  | סה"כ שעות השקעה | 135.5 |

 \*תיתכן חריגה של 5% מהשעות.

1. **גובה המלגה**

המלגה תעמוד על 10,000 ₪ שיועברו ישירות לסטודנט.ית.

יערך הסכם התקשרות בין הסטודנט.ית לקרן שלם

התשלום יבוצע בשלוש פעימות –

* לאחר השלמת 7 הרשויות הראשונות ישולמו 4,500 ₪
* לאחר השלמת 8 הרשויות הנוספות ישולמו 4,500 ₪
* לאחר השלמת הגשת כל הדוחות והשתתפות במפגש הצגת ממצאי המחקר המלווה – 1,000 ₪

להלן המסמכים שידרש הסטודנט.ית להגיש לצורך קבלת התשלום :

| **סטטוס מקבל המלגה**  | **מסמכים נדרשים**  |
| --- | --- |
| עוסק מורשה | אישור מהבנק בו מתנהל חשבון החוקר/צילום צ'ק |
| חשבונית מס  |
| אישור ניהול ספרים |
| אישור ניכוי מס במקור |
| עוסק פטור | אישור מהבנק בו מתנהל חשבון החוקר/צילום צ'ק |
| דרישת תשלום |
| אישור ניהול ספרים |
| אישור ניכוי מס במקור |
| עיקר הכנסתו ממשכורת/גמלה/קצבה | אישור מהבנק בו מתנהל חשבון החוקר/צילום צ'ק |
| אישור ניכוי מס במקור לשנה הרלבנטית הממוען לקרן שלםכאשר בכותרת נכתב :קביעת שיעור הניכוי מתשלום בגין מלגה ממכון מחקר |
| הצהרה חתומה אותה יש להוריד [מאתר הקרן>>](https://www.kshalem.org.il/grant/%D7%94%D7%A6%D7%94%D7%A8%D7%94-%D7%A2%D7%9C-%D7%A7%D7%99%D7%95%D7%9D-%D7%90%D7%95-%D7%94%D7%99%D7%A2%D7%93%D7%A8-%D7%94%D7%9B%D7%A0%D7%A1%D7%95%D7%AA-%D7%9C%D7%97%D7%95%D7%A7%D7%A8/). |
| אין הכנסה ממשכורת/גמלה/קצבה | אישור מהבנק בו מתנהל חשבון החוקר/צילום צ'ק |
| אישור ניכוי מס במקור לשנה הרלבנטית הממוען לקרן שלםכאשר בכותרת נכתב :קביעת שיעור הניכוי מתשלום בגין מלגה ממכון מחקר |
| הצהרה חתומה אותה יש להוריד [מאתר הקרן>>.](https://www.kshalem.org.il/grant/%D7%94%D7%A6%D7%94%D7%A8%D7%94-%D7%A2%D7%9C-%D7%A7%D7%99%D7%95%D7%9D-%D7%90%D7%95-%D7%94%D7%99%D7%A2%D7%93%D7%A8-%D7%94%D7%9B%D7%A0%D7%A1%D7%95%D7%AA-%D7%9C%D7%97%D7%95%D7%A7%D7%A8/) |

סטודנטים הרואים את עצמם כראויים להגשת מועמדות לתכנית, מוזמנים להגיש את טופס הגשת המועמדות המופיע בקישור>>

יש לשלוח את הטופס וכל הצרופות לשרון גנות, מנהלת ידע ומחקר בקרן שלם

לאימייל : sganot@kshalem.org.il

**יש לשלוח את הטפסים לא יאוחר מהמועד - 25.12.24 | יום רביעי | כ"ד כסלו**

**בהצלחה!**